[{"text_idx": "#000000", "text": "Cymry wedi'u dal ynghanol y gyflafan ym Mharis"}, {"text_idx": "#000003", "text": "Mae Cymry oedd ymysg y rhai gafodd eu dal yng nghanol y gyflafan ym Mharis wedi disgrifio'r panig ac ofn ar y strydoedd."}, {"text_idx": "#000004", "text": "Cafodd o leia' 129 o bobl eu lladd mewn chwe ymosodiad ar draws y brifddinas nos Wener."}, {"text_idx": "#000006", "text": "Fe ymosododd y bomwyr a'r dynion arfog ar fariau, tai bwyta a neuadd gyngerdd yn y ddinas."}, {"text_idx": "#000007", "text": "Mae'r mudiad sy'n galw eu hunain yn Wladwriaeth Islamaidd (IS) yn honni mai nhw oedd yn gyfrifol am y gyflafan."}, {"text_idx": "#000008", "text": "Disgrifiodd Mr Hughes ei fod wedi clywed \"clec uchel, sw\u0302n ffrwydrad ac fe aeth y dorf yn ddistaw\" yn y Stade de France, ond bod pobl yn meddwl mai ta\u0302n gwyllt ydoedd."}, {"text_idx": "#000010", "text": "Dywedodd mai dim ond ar o\u0302l y ge\u0302m, wedi i'r torfeydd adael y stadiwm, y daeth pobl i ddechrau deall yr hyn oedd wedi digwydd."}, {"text_idx": "#000011", "text": "\"Mae'n rhaid bod rhywbeth wedi sbarduno, ac fe ddechreuodd pobl redeg i ffwrdd, codi eu plant a rhedeg a gyda golwg o banig ac ofn yn eu llygaid a doedden ni methu gweithio allan pam,\" meddai."}, {"text_idx": "#000012", "text": "\"Ond, pan oedden ni ar y tre\u0302n ar y ffordd o'r stadiwm, fe ddechreuon ni gael signal ffo\u0302n ac yna fe ddechreuodd y negeseuon ddod trwodd, bod rhywbeth yn amlwg wedi bod yn digwydd ac nid ta\u0302n gwyllt oedd y ffrwydradau.\""}, {"text_idx": "#000013", "text": "Disgrifiad, Roedd sw\u0302n ffrwydriad i'w glywed yn ystod ge\u0302m be\u0302l-droed yn y Stade de France ym Mharis"}, {"text_idx": "#000014", "text": "Roedd sw\u0302n ffrwydriad i'w glywed yn ystod ge\u0302m be\u0302l-droed yn y Stade de France ym Mharis"}, {"text_idx": "#000016", "text": "\"Rydyn ni mewn sioc,\" meddai. \"Fe gawsom ein cynghori i aros yn y dafarn fel eu bod yn cau'r rhwystrau metel.\""}, {"text_idx": "#000017", "text": "Roedd y digwyddiad gwaethaf i'w weld yn neuadd y Bataclan, yn nwyrain y ddinas, ble'r oedd dynion arfog wedi cymryd gwystlon yn ystod cyngerdd roc."}, {"text_idx": "#000022", "text": "Disgrifiad o\u2019r llun, Mae gwasanaethau diogelwch Ffrainc nawr ar ei lefel uchaf o wyliadwriaeth"}, {"text_idx": "#000024", "text": "\"Ry'n ni'n sefyll mewn undod gyda phobl Ffrainc heddiw yn dilyn y digwyddiadau dychrynllyd ym Mharis,\" meddai."}, {"text_idx": "#000026", "text": "\"Ry'n ni'n gadarn ac yn unedig yn ein hymrwymiad i amddiffyn pobl y wlad yma, ac ein ffordd o fyw.\""}, {"text_idx": "#000027", "text": "Fe gadarnhaodd hefyd fod lefel diogelwch y DU yn aros yn uchel, ac roedd yn annog pawb i \"aros yn wyliadwrus\"."}, {"text_idx": "#000030", "text": "Mae arweinydd Plaid Cymru, Leanne Wood wedi anfon ei chydymdeimlad at bawb sydd wedi eu heffeithio gan yr ymosodiadau, ac wedi galw am dawelwch yn y ddinas a ledled y byd yn wyneb y digwyddiadau."}, {"text_idx": "#000032", "text": "\"Yng ngoleuni'r ymosodiadau hyn ar bobl ym Mharis, safwn yn unedig gyda phawb yn yr holl gymunedau sydd y mae'r gweithredoedd treisgar enbyd hyn wedi effeithio arnynt,\" meddai."}, {"text_idx": "#000038", "text": "Prif StraeonCymru i gael dau borthladd rhydd gwerth \u00a326m yr unPublished1 awr yn o\u0302lPryder am safle gwyliau drws nesaf i hosbis Ty\u0302 HafanPublished3 awr yn o\u0302lCreu bocsys cofio Cymraeg ar o\u0302l colli babanPublished17 awr yn o\u0302l"}, {"text_idx": "#000039", "text": "Cymru i gael dau borthladd rhydd gwerth \u00a326m yr un"}, {"text_idx": "#000040", "text": "Pryder am safle gwyliau drws nesaf i hosbis Ty\u0302 Hafan"}, {"text_idx": "#000042", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000043", "text": "Ble nesa' i di\u0302m rygbi Cymru?"}]